**информационна среща на оиц-софия за социално предприемачество**

На 07.03.2017 г. (вторник) от 10:00 ч. в гр. София (ул. „6-ти септември“ 37) екипът на Областен информационен център София-град и София-област (ОИЦ-София) ще проведе информационна среща за представяне на процедура „Развитие на социалното предприемачество”. Поканени за участие са работодатели, специализирани предприятия и кооперации на хора с увреждания, общини, райони на общини, доставчици на социални услуги, неправителствени организации, обучителни институции и организации.

В рамките на събитието експерти от ОИЦ-София ще представят условията за кандидатстване по процедурата и приложенията към тях и ще покажат как става електронното кандидатстване чрез Информационната система за управление и наблюдение на Структурните инструменти на ЕС в България (ИСУН 2020).

Събитието е отворено за медии.

Процедура „Развитие на социалното предприемачество” се реализира по линия на Оперативна програма „Развитие на човешките ресурси“ и е в размер на 15 милиона лева. Целта на операцията е да се улесни достъпът до заетост и да се осигури подкрепа за социалното включване на уязвими групи чрез създаване на подходящи условия за тяхната професионална интеграция в сферата на социалната икономика.

*ОИЦ-София (Договор №BG05SFOP001-4.001-0020-C01, изпълняван от Столична община) е част от мрежата от 28 информационни центъра, функциониращи с финансовата подкрепа на Оперативна програма „Добро управление“, съфинансирана от Европейския съюз чрез Европейския социален фонд.*

**Процедура „Развитие на социалното предприемачество“**

Процедура „Развитие на социалното предприемачество” се реализира в рамките на Оперативна програма „Развитие на човешките ресурси“ и е в размер на 15 милиона лева. Размер на БФП на проект: минимум 50 000, максимум – 391 166 лева. От кандидатите не се изисква да съфинансират проектите си. Срокът за кандидатстване е 03.04.2017 г.

**Целта** на процедура е да се улесни достъпа до заетост и да се осигури подкрепа за социалното включване на уязвими групи чрез създаване на подходящи условия за тяхната професионална интеграция в сферата на социалната икономика.

**Допустими кандидати** са: общини или райони на общини; доставчици на социални услуги; социални предприятия; специализирани предприятия на хора с увреждания; кооперации на хора с увреждания; неправителствени организации; работодатели.

**Допустими партньори**: общини или райони на общини; доставчици на социални услуги; неправителствени организации; обучителни институции и организации.

**Допустими дейности**:

Дейностите са насочени към осигуряване на подкрепа за създаване на нови и разширяване дейността на вече съществуващи социални предприятия, специализирани предприятия и кооперации на хора с увреждания във връзка с осигуряване на заетост чрез:

- Психологическо подпомагане и мотивиране на лица от уязвимите групи за включване в заетост;

- Социална и професионална интеграция на представители на уязвимите групи в сектора на социалната икономика;

- Предоставяне на обучения на лицата, за които е осигурена заетост в социалните предприятия, специализираните предприятия и кооперациите на хора с увреждания;

- Осигуряване на наставник от работодателя за новонаети лица. Всеки наставник отговаря за минимум 1 и максимум 7 души – представители на целевата група.

- Оборудване на новосъздадените работни места и в случай на необходимост, тяхното адаптиране за лица с увреждания;

- Предоставяне на обучения за повишаване на управленските и бизнес умения за повишаване ефективността на управление на социалните предприятия, специализираните предприятия и кооперациите на хора с увреждания;

- Подкрепа за осигуряване на заетост за период до 12 месеца;

- Проучване на търсенето и възможностите за пазарна реализация на изработваните стоки и предоставяните услуги;

- Социален маркетинг и популяризиране на социалната икономика и социалното предприемачество.